

R E P U B L I K A H R V A T S K A

DUBROVAČKO-NERETVANSKA ŽUPANIJA

GRAD DUBROVNIK

Gradsko vijeće

KLASA:

URBROJ:

Dubrovnik, .

Na temelju članka 17. stavka 1. Zakona o sustavu civilne zaštite (“Narodne novine” broj 82/15 i 118/18) i članka 32. Statuta Grada Dubrovnika („Službeni vjesnik Grada Dubrovnika“ br.: 7/09, 5/10, 7/10, 1/12, 2/13, 3/13 - pročišćeni tekst 7/15, 1/18), Gradsko vijeće Grada Dubrovnika na\_\_ sjednici, održanoj \_\_\_ 2019. godine, donijelo je

**ANALIZU STANJA**

**sustava civilne zaštite na području Grada Dubrovnika za 2019. godinu**

**1. UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Dubrovnik obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/15 i 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Grad Dubrovnik donio je:

Smjernice za organizaciju i razvoj sustava civilne zaštite na području Grada Dubrovnika za razdoblje od 01. siječnja 2018. do 31. prosinca 2021.god. (“Službeni glasnik Grada Dubrovnika” broj 16/18), Procjenu rizika od velikih nesreća i katastrofa za područje Grada Dubrovnika („Službeni glasnik Grada Dubrovnika“ broj 7/18), Godišnji plan razvoja sustava civilne zaštite na području Grada Dubrovnika za 2019. godinu s financijskim učincima za trogodišnje razdoblje („Službeni glasnik Grada Dubrovnika“ broj 7/18).

Temeljem Smjernica za organizaciju i razvoj sustava civilne zaštite na području Grada Dubrovnika za razdoblje od 01.siječnja 2018. do 31.prosinca 2021., Procjene rizika od velikih nesreća i katastrofa na području Grada Dubrovnika i Godišnjeg plana razvoja sustava civilne zaštite na području Grada Dubrovnika za 2019. godinu s financijskim učincima za trogodišnje razdoblje doneseni su sljedeći akti:

Tablica 1: Prikaz dokumenta iz područja civilne zaštite donesenih 2019.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Datum** | **Klasa** | **Ur. broj** | **Glasnik** |
|  |  | **donošenja** |  |  |  |
| 1. | Plan djelovanja civilne zaštite Grada Dubrovnika | 29.travnja2019. | 810-01/19-02/03 | 2117/01-01-19-2 | „Službeni glasnik Grada Dubrovnika“ broj 6/19 |
| 2. | Plan vježbi civilne zaštite | 25.ožujka 2019 | 810-01/19-02/01 | 2117/01-01-19-2 | „Službeni glasnik Grada Dubrovnika“ broj 5/19 |
| 3. | Odluka o osnivanju postrojbi civilne zaštite | Prosinac 2019 | 810-01/19-02/15 |  |  |
| 4. | Odluka o određivanju pravnih osoba od interesa sza sustav CZ Grada Dubrovnika | Prosinac 2019 | 810-01/19-02/12 |  |  |
| 5. | Odluka o imenovanju povjerenika i zamjenika CZ | Studeni 2019 | 810-01/19-02/18 | 2117/01-01-19-2 |  |

Na području Grada Dubrovnika mjere i aktivnosti u sustavu civilne zaštite provode sljedeće operativne snage sustava civilne zaštite:

Stožer civilne zaštite Grada Dubrovnika, Operativne snage Vatrogastva, Gradsko društvo Crvenog križa Dubrovnika, Hrvatska gorska služba spašavanja – Stanica Dubrovnika,

Postrojba civilne zaštite opće namjene, Povjerenici civilne zaštite,

Koordinatori na lokaciji, Pravne osobe od interesa za sustav civilne zaštite.

1. **VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**

**2.1. PLANSKI DOKUMENTI**

**Plan djelovanja civilne zaštite Grada Dubrovnika**

Na temelju odredbe članka 17. stavka 3. Zakona o sustavu civilne zaštite („Narodne Novine“ broj 82/15 i 118/18), Gradonačelnik Grada Dubrovnika donio je, dana 26.travnja 2019., Plan djelovanja civilne zaštite Grada Dubrovnika koji je i objavljen na službenim stranicama Grada Dubrovnika.

**Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne Novine” broj 75/16) ustrojena je evidencija vlastitih pripadnika za operativne snage sustava civilne zaštite Grada Dubrovnika za:

Članove Stožera civilne zaštite, Povjerenike i zamjenike povjerenika civilne zaštite, Postrojbu civilne zaštite opće namjene, Specijalističku postrojbu civilne zaštite za traganje i spašavanje u poplavama, Pravne osobe od interesa za sustav civilne zaštite, Članove Hrvatske gorske službe spašavanja, stanica Dubrovnik, Članove Gradskog društva crvenog križa, članove JVP „Dubrovački vatrogasci“, članove ronilačkog kluba Dubrovnik.

Podaci o pripadnicima operativnih snaga kontinuirano se ažuriraju u planskim dokumentima.

**3. OPERATIVNE SNAGE SUSTAVA CIVILNE ZAŠTITE NA PODRUČJU GRADA DUBROVNIKA**

**3.1. STOŽER CIVILNE ZAŠTITE**

Stožer civilne zaštite Grada Dubrovnika osnovan je Odlukom o imenovanju Stožera civilne zaštite Grada Dubrovnika (KLASA: 214/01/17-01/07, URBROJ: 2117/01-01-17-1 od 04.srpnja 2017.). Sastoji se od načelnika Stožera, zamjenika načelnika Stožera i 11 članova Stožera. Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Grada Dubrovnika rukovodi načelnik Stožera, a kada se proglasi velika nesreća, rukovođenje preuzima Gradonačelnik.

Članovi Stožera civilne zaštite Grada Dubrovnika upoznati su sa Zakonom o sustavu civilne zaštite i drugim zakonskim aktima, načinom djelovanja sustava civilne zaštite, načelima sustava civilne zaštite i sl.

Jedan član Stožera civilne zaštite Grada Dubrovnika nije osposobljen za provođenje mjera i aktivnosti u sustavu civilne zaštite.

Način rada Stožera uređen je Poslovnikom o radu Stožera civilne zaštite Grada Dubrovnika.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Grada Dubrovnika.

**3.2. OPERATIVNE SNAGE VATROGASTVA**

Vatrogasne snage na području Grada Dubrovnika su JVP”Dubrovački vatrogasci” s ispostavom Orašac i DVD Orašac, Zaton, Gornja sela, Koločep, Lopud, Šipan, Suđurađ, Rijeka dubrovačka, Mravinjac, Osojnik.

Tablica 2: Prikaz podataka vatrogasnih snaga na području Grada Dubrovnika.

|  |  |  |
| --- | --- | --- |
| **Subjekt/sjedište** | **Broj izvršitelja** | **Broj vozila** |
| **JVP Dubrovački vatrogasci**  **Dubrovnik**  Vatrogasni dom  Zagrebačka 1. | 57 profesionalnih vatrogasaca | * Auto cisterna TAM 130, 5.000 l vode+ 50 l pjenila, posada 2+1; – 2 komada; * Kombinirano vozilo IVECO 3500lit vode 200 lit pjenila CAFS * Šumsko vozilo MAN, 2.000 l vod + 100 litara pjenila, posada 2+1; – 1 komad; * Šumsko vozilo UNIMOG U 100, 1800 lit vode * Tehničko vozilo IVECO 800 l vode 50 l pjenila, posada 6+1; – 1 komad; * Malo tehničko vozilo Mazda * Autocisterna voda – pjena 3000 lit vode, 2000 lit pjenila * Auto ljestva MERCEDES 32 m, posada 2+1; - 1 komad; * Hidraulična korpa 14 m * Zapovjedno vozilo NISAN TERANO * Kombinirano vozilo IVECO TECTOR 2800l vode CAVS, prah posada 2+1 * Kombi vozilo 2 komada * Kamion sa kranom |
|
| **Ispostava JVP Orašac** | 21 profesionalni  +  10 dobrovoljnih | * Navalno vozilo MERCEDES, 2.900 l vode + 80 l pjenila, posada 6+1; -1 kom.; * Auto cisterna MAN, 8.000 l vode, posada 2+1; – 1 komada; * Navalno vozilo, Mercedes, posada 2+1, 3400 l vode + 400 l pjenila * Auto cisterna Mercedes, posada 2+1, 10000 l vode, 200 l pjenila. * Šumsko vozilo UNIMOG U 100,posada 2+1, 2.200 l vod, posada 2+1; – 1komad;   - Zapovjedno vozilo – 1 komad; |
|
| **DVD Orašac** | 10 dobrovoljnih vatrogasca | - 1 vozilo |
| **DVD Zaton** | 2 profesionalna  +  10 dobrovoljni | - Navalno vozilo TAM 130, 2.500 l vode + 100 l pjenila posada 6+1; - Zapovjedno vozilo – Nisan terano  - Kombi vozilo |
|
| **DVD Gornja sela** | 10 dobrovoljnih | - |
|
| **DVD Koločep** | 3 profesionalna  +  10 dobrovoljnih | * Crpke 16/8 sa pripadajućom opremom – 1 kom, * Traktor sa prikolicom za prijevoz vatrogasne opreme 1 kom. * Terensko vozilo lada sa prikolicom |
|
| **DVD Lopud** | 3 profesionalna  +  10 dobrovoljnih | * Crpke 16/8 sa pripadajućom opremom – 3 kom, * Traktor sa prikolicom za prijevoz vatrogasne opreme -1 kom. * Terensko vozilo lada sa ugradbenom pumpom i rezervarom za vodu * Terensko vozilo atv sa ugradbenom pumpom i rezervarom za vodu |
|
| **DVD Šipan** | 1 profesionalni  +  10 dobrovoljnih | * Navalno vozilo TAM 130, 2.500 1 vode + 100 1 pjenila posada 6+1-1 komada; * Auto cisterna TAM 190, 7.000 1 vode+ 50 1 pjenila, posada 2+1-1 komada * Navalno Mercedes, 800 1 vode, posada 7+1 * Autocisterna TAM 190, 8000 lit vode, posada 2+1, (voda za piće) |
|
| **DVD Suđurađ** | 1 profesionalni  +  10 dobrovoljni | * Crpke 16/8 sa pripadajućom opremom -1 kom. |
|
| **DVD Rijeka dubrovačka** | 1 profesionalni  +  10 dobrovoljnih | * Crpke 16/8 sa pripadajućom opremom -1 kom. |
|
| **DVD Mravinjac** | 10 dobrovoljnih | * Terensko vozilo lada sa prikolicom |
|
| **DVD Osojnik** | 10 dobrovoljnih | * Navalno vozilo mercedes 2.500 lit vode, posada 6+1 |
|

U 2019.godini VZ Grada Dubrovnika nabavila je brod za gašenje I spašavanje na vodi.

Od 01.01.2019 do Vatrogasni operativni centar Vatrogasne zajednice Grada Dubrovnika zaprimio je ukupno 257 dojava za intervencijom. Od tog broja 86 je požarnih intervencija, 163 tehničkih a 8 ostale intervencije. Na intervencijama je ukupno sudjelovalo 925 vatrogasaca sa 383 vozila.

**3.3. HRVATSKI CRVENI KRIŽ – Gradsko društvo Crvenog križa Dubrovnik**

Tablica 3: Prikaz podataka Gradskog društva Crvenog križa Grada Dubrovnik

|  |  |  |  |
| --- | --- | --- | --- |
| **Funkcija odgovorne osobe** | **Ime i prezime odgovorne osobe** | **Broj ljudi** | **Popis opreme – materijalno tehnička sredstva** |
| Ravnatelj | Živko Šimunović | popunjeno je s 35 obučenih opremljenih djelatnika kojima se u raznim aktivnostima priklučuje do 190 volontera | -2 veća šatora, 5 malih šatora, isušivači zraka, mobila kuhinja kapaciteta 100 obroka, stolovi, klupe, agregat, 100 pokrivača, 30 madraca, 30 kanistera, 30 poljskih kreveta i 20 kompleta uniformi HCK.  20 kompleta uniformi |

**3.4. HRVATSKA GORSKA SLUŽBA SPAŠAVANJA – Stanica Dubrovnik**

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Tablica 4: Prikaz podataka HGSS – Stanica Dubrovnik

|  |  |  |
| --- | --- | --- |
| **Subjekt** | **Funkcija** | **Ime i prezime odgovorne osobe** |
| Hrvatska gorska službaspašavanja, stanica Dubrovnik | Pročelnik | Mario Begić |
| **Ukupan broj ljudstva** |  | **Popis opreme** |
| - 6 suradnika  - 19 pripravnika  - 15 spašavatelja s licencom |  | Mazda B2500  - Kombi (8+1)  Master, Duster  Doblo  Quad |

**3.5. POSTROJBA CIVILNE ZAŠTITE OPĆE NAMJENE**

Postrojba opće namjene civilne zaštite Grada Dubrovnika i Specijalistička postrojba za traganje i spašavanje u poplavama osnivaju se Odlukom o osnivanju Postrojbi civilne zaštite Grada Dubrovnika.

Postrojba civilne zaštite opće namjene Grada Dubrovnika sastoji se od upravljačke skupine i pet operativnih skupina, ukupno 51. pripadnik

Specijalistička postrojba za traganje i spašavanje u poplavama sastoji se od upravljačke skupine, logističke skupine i dvije operativne skupine, ukupno 15. pripadnika

Postrojbe se mobiliziraju, pozivaju i aktiviraju za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće.

Procjenom rizika od velikih nesreća Grada Dubrovnika definirala se potreba osnivanja postrojbi, veličina i organizacija postrojbi.

Tablica 5: Prikaz podataka postrojbe civilne zaštite opće namjene

|  |  |  |
| --- | --- | --- |
| **Kadrovska popunjenost-broj članova** | **Oprema** | **Značajne aktivnosti u 2019.** |
| 51 | Radna odora | Pozivanje, intervju, suglasnost za sudjelovanjem u postojbama civilne zaštite |

Tablica 6.: Prikaz podataka Specijalističke postrojbe civilne zaštite za traganje i spašavanje iz poplava

|  |  |  |
| --- | --- | --- |
| **Kadrovska popunjenost-broj članova** | **Oprema** | **Značajne aktivnosti u 2019.** |
| 15 | Radna odora | Pozivanje, intervju, suglasnost za sudjelovanjem u postojbama civilne zaštite |

**3.6. POVJERENICI CIVILNE ZAŠTITE I NJIHOVI ZAMJENICI**

Odlukom Gradonačelnika o imenovanju povjerenika civilne zaštite Grada Dubrovnika i njihovih zamjenika, za područje Grada Dubrovnika imenovano je 80 povjerenika civilne zaštite i 80 zamjenika povjerenika civilne zaštite.

Povjerenici civilne zaštite i njihovi zamjenici sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštitite daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite organiziraju zaštitu i spašavanje pripadnika ranjivih skupina provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Tablica 7: Prikaz podataka povjerenici i zamjenici

|  |  |  |
| --- | --- | --- |
| **Kadrovska popunjenost-broj članova** | **Oprema** | **Značajne aktivnosti u 2019.** |
| **160** | **Službena odora** | **Pozivanje, intervju, suglasnost za sudjelovanjem u civilnoj zaštiti** |

**3.7. KOORDINATORI NA LOKACIJI**

Sukladno specifičnostima izvanrednog događaja, načelnik Stožera civilne zaštite određuje koordinatora na lokaciji. Koordinator na lokaciji procjenjuje nastalu situaciju i njezine posljedice na terenu te u suradnji s nadležnim Stožerom civilne zaštite usklađuje djelovanje operativnih snaga sustava civilne zaštite, poradi poduzimanja mjera i aktivnosti za otklanjanje posljedice izvanrednog događaja, temeljem čl. 26. st. 2. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16). Načelnik Stožera civilne zaštite Grada Dubrovnika Odlukom o imenovanju koordinatora na lokaciji imenovati će je 3 koordinatora na lokaciji, sukladno Procjeni rizika od velikih nesreća za područje Grada. Načelnik Stožera civilne zaštite Grada Dubrovnika koordinatore na lokaciji imenovati će za sljedeće rizike: potres, požar i poplave.

**3.8. PRAVNE OSOBE OD INTERESA ZA SUSTAV CIVILNE ZAŠTITE**

Odlukom o određivanju pravnih osoba od interesa za sustav civilne zaštite Grada Dubrovnika (KLASA: 810-01/19-02/15, URBROJ: 2117/01-08-19-2) Grad Dubrovnik odredio je pravne osobe od interesa za sustav civilne zaštite. Pravna osoba od interesa za sustav civilne zaštite na području Grada Dubrovnika su:

- Čistoća d.o.o., Put Republike 14, Dubrovnik,

- Vodovod Dubrovnik d.o.o., Vladimira Nazora 19, Dubrovnik,

- Sanitat d.o.o., Lazareti b.b., Dubrovnik,

- Asamon d.o.o., Milakov do 3, Mokošica,

- Amicus d.o.o., Vukovarska 9, Dubrovnik,

- Vrtlar d.o.o., Điva Natali 7, Dubrovnik,

- Boninovo d.o.o., Između tri crkve 1, Dubrovnik,

- Dubrovnik ceste d.d., Vladimira Nazora 8, Dubrovnik,

- Elektro - team d.o.o.,Riječka 16A, Dubrovnik,

- Tehnogradnja d.o.o., Podgaj 3a, Mokošica,

- INA d.d., ispostava, dr.A.Starčevića 53, Dubrovnik,

- TUP d.d., Sv.Križa 3, Dubrovnik,

- Građevinar-Quelin d.d., Miha Pracata 7/1, Dubrovnik,

- J.U.Rezervat Lokrum, Od Bosanke 4, Dubrovnik,

- Libertas d.o.o., Ogarići 12, Mokošica,

- Atlas d.o.o, Vukovarska 19, Dubrovnik,

- OŠ Ivana Gundulića, Sustjepanska 4, Dubrovnik,

- Oš Lapad, Od Batale 14, Dubrovnik,

- OŠ Mokošica, Bartola Kašića 20, Mokošica,

- OŠ Marin Držić, Volantina 6, Dubrovnik,

- OŠ Antuna Masle, Lujaci 2, Orašac,

- Valamar Dubrovnik, Auto kamp Solitudo, Vatroslava Lisinskog 60, Dubrovnik,

- Hotel Gruž, Pionirska 4, Dubrovnik,

- Hotel Ivka, Ulica od sv.Mihajla 21, Dubrovnik,

- Hotel Petka, Obala Stjepana Radića 38, Dubrovnik,

- Hotel Lafodia, Obala Iva Kuljevana 51, Lopud,

- Hotel Sungarden, Na Moru 1, Orašac,

- Ronilački klub “Dubrovnik, Ivana Zajca 35, Dubrovnik.

Pravne osobe sudionici su civilne zaštite, a pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

Pravne osobe dužne su u obavljanju redovitih djelatnosti planirati mjere i poduzimati aktivnosti radi otklanjanja ili umanjenja mogućnosti nastanka katastrofe i velike nesreće te prilagođavati obavljanje redovite djelatnosti u okolnostima kada je proglašena katastrofa. Pravnim osobama rukovodi i koordinira Gradonačelnik uz stručnu potporu Stožera civilne zaštite .

U katastrofama i velikim nesrećama Gradonačelnik izravno zapovijeda operativnim snagama civilne zaštite.

**3.9. UDRUGE U SASTAVU CIVILNE ZAŠTITE**

Udruge građana koje će u slučaju velikih nesreća i katastrofa biti uključene u sustav civilne zaštite Grada Dubrovnika te dobiti zadaće u provedbi mjera i aktivnosti sustava civilne zaštite određene su

Udruga u sustavu civilne zaštite Grada Dubrovnika je ronilački klub Dubrovnik

Zakonom o sustavu civilne zaštite (“Narodne Novine br. 82/15, 118/18), člankom 20. Udruge su određene kao operativne snage sustava civilne zaštite. Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjavaju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite.

Udruge samostalno provode osposobljavanje svojih članova i sudjeluje u osposobljavanju i vježbama s drugim operativnim snagama sustav civilne zaštite.

**5. KAPACITETI ZA ZBRINJAVANJE I DRUGI OBJEKTI ZA SKLANJANJE**

Grad Dubrovnik ima 10 skloništa na adresama:

- Vinogradarska

- Uz magistralu, istok, Mokošica,

- Uz magistralu, zapad, Mokošica,

- Bartola Kašića 2, Mokošica,

- Bartola Kašića 8, Mokošica,

- Bartola Kašića 10, Mokošica,

- Dr.Vladka Mačeka, Dubrovnik,

- Andrije Hebranga 21/23, Dubrovnik,

- O.Š.Lapad, Od Batale 14, Dubrovnik,

- O.Š.Antuna Masle, Orašac.

Odlukom o određivanju pravnih osoba od interesa za sustav civilne zaštite određene su pravne osobe koje su predviđene za pružanje smještaja.

Tablica 8: Pregled smještajnih kapaciteta i lokacija na kojima će se organizirati zbrinjavanje stanovništva.

|  |  |
| --- | --- |
| **Subjekt** | **Kapacitet** |
| O.Š. Ivan Gundulić | 200 |
| O.Š.Lapad | 200 |
| O.Š.Mokošica | 200 |
| O.Š.Marin Držić | 150 |
| O.Š.Antun Masle | 50 |
| Autokamp Solitudo (šatorsko naselje) | 900 |
| Hotel Ivka | 155 |
| Hotel Petka | 236 |
| Hotel Lafodia | 420 |
| Hotel Sungarden | 400 |

|  |  |
| --- | --- |
| **6. ANALIZA FINANCIRANJA SUSTAVA CIVILNE ZAŠTITE U 2019. GODINI** | |
|  | IZNOS: |
| DVD- i | 1.238,000,00 |
| JVP DUBROVAČKI VATROGASCI | 19.367,000,00 |
| HGSS | 500.000,00 |
| CRVENI KRIŽ DUBROVNIK | 1.000,000,00 |
| CIVILNA ZAŠTITA | 250.000,00 |
| UKUPNO: | 22.355.000,00 |

1. **ZAKLJUČAK**

U 2019. godini donešen je Plan djelovanja civilne zaštite na području grada Dubrovnika,

-  plan vježbi za 2020. godinu i odluka o izvođenju vježbe “Lokrum 1023”,

-  napravljena je vježba civilne zaštite "Lokrum 1023" u kojoj su sudjelovale operativne snage: vatrogasci, HGSS, GD CK Dubrovnik, povjerenici,

-  kroz kolovoz, rujan i listopad pristupile su 272 osobe koje su pristale biti članovi snaga civilne zaštite te su suglasnost i potpisali. Sa svima je, u skladu sa Zakonom o sustavu civilne zaštite i podzakonskim aktima, napravljen intervju, popunili su zakonom predviđeni obrazac EPCZ i izjavu za GDPR te su obaviješteni o pravima i obvezama.

-  osobnom opremom opremljeno je 190 članova postrojbi i povjerenika i zamjenika civilne zaštite

-  opremile su se operativne snage civilne zaštite (vatrogasce - usisivač za vodu , GD CK - isušivač zraka profi - 3 kom., R.K.Dubrovnik- 8 ronilačkih odijela i boca ),

-  u koordinaciji sa MUP za CZ izradili smo Odluku o pravnim osobama od interesa za sustav civilne zaštite Grada Dubrovnika

-  Sukladno **Programu aktivnosti u provedbi posebnih mjera zaštite od požara od interesa za Republiku Hrvatsku doneseno je:**

    a.    izvješće o provedbi pripremnih i drugih aktivnosti po Programu aktivnosti u provedbi posebnih mjera zaštite od požara od interesa za RH u 2019.,

   b.    prijedlog pogodnih lokaliteta i prostora radi uspostave zapovjednih mjesta kod zapovjedanja i koordinacije u gašenju požara,

    c.    plan rada stožera CZ u požarnoj sezoni 2019.,

    d.    plan operativne provedbe Programa aktivnosti u provedbi posebnih mjera zaštite od požara od interesa za RH u 2019. na području grada Dubrovnika,

   f.    plan ustrojavanja i obavljanja motriteljsko - dojavne službe na području grada Dubrovnika u provedbi posebnih mjera zaštite od požara u 2019.,

    g.    plan aktivnog uključenja subjekata zaštite od požara za 2019.,

    h.    popis pravnih osoba i raspoložive teške mehanizacije u provedbi posebnih mjera zaštite od požara,

    i.    financijski plan osiguranih sredstava za provođenje zadaća tijekom ljetne požarne sezone u 2019.

-    aktivno se sudjelovalo u radu Platforme hrvatskih gradova i županija za smanjenje rizika od katastrofa,

-  napravljena je, sukladno pravilniku o vođenju evidencija pripadnika operativnih snaga sustava CZ, evidencija svih pripadnika sustava CZ Grada Dubrovnika.

Zakonom o sustavu civilne zaštite („Narodne Novine“ br. 82/15, 118/18) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite. Navedenim Zakonom dana je velika autonomnost JLP(R)S u izvršavanju poslova i zadaća iz područja sustava civilne zaštite iz kojeg proizlaze i sve veće obveze.

Izradom planskih dokumenata iz područja civilne zaštite Grad Dubrovnika redefinirao je operativne snage sustava civilne zaštite sukladno potrebama proizašlih iz Procjene rizika od velikih nesreća.

Ulaganje u operativne snage sustava civilne zaštite provodi se kontinuirano kako u kvalitativnom tako i u kvantitativnom smislu što rezultira i većom spremnošću snaga sustava civilne zaštite. Analizom sustava civilne zaštite na području preventive i na području reagiranja i rizika, koja je sastavni dio Procjene rizika od velikih nesreća Grada Dubrovnika, utvrđena je visoka spremnost i dostatnost kapaciteta operativnih snaga sustava civilne zaštite Grada Dubrovnika koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa.

Predsjednik Gradskog vijeća

mr.sc. Marko Potrebica

DOSTAVITI:

- Služba Gradskog vijeća, ovdje,

- Pismohrana.